
Z A P I S N I K

s 35. sjednice Vijeća Gradske četvrti Sesvete, održane 24. travnja 2024 ., s početkom u 18.00 sati u Gradskoj četvrti Sesvete – Područni ured gradske uprave Sesvete, Gradska četvrt Sesvete, Trg Dragutina Domjanića 4/II, soba 23.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Nives Curić, Ivan Dokša, Damir Grgić, Zorica Gregurić, Željko Grbavac, Mihaela Husić, Stjepan Kezerić, Matija Kralj, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović

Nazočni radno:
Borko Samec - glavni i odgovorni urednik portala Sesvete Danas
Stipe Jurić, Nives Polojac - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara predsjednica Vijeća Ines Sosa Meštrović, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 17 članova Vijeća. Dalje navodi da je članovima Vijeća e-poštom poslan zapisnik s 34. sjednice Vijeća. Upitala je imaju li primjedbi na zapisnik.
Ivan Dokša ima primjedbu na zapisnik, nakon kratke rasprave članovi Vijeća su glasovali o usvajanju zapisnika te je s 17 glasova „za“ jednoglasno usvojen zapisnik s prethodne sjednice.
Izvješće o glasanju za zapisnik s 34. sjednice Vijeća, priloženo je uz ovaj Zapisnik i njegov je sastavni dio.

/ Ivan Krivačić dolazi na sjednicu u 18,02/

Predsjednica je u pozivu na sjednicu predložila dnevni red, kako slijedi:

DNEVNI RED:

1. Prijedlog Izvješća o izvršenju Plana komunalnih aktivnosti Gradske četvrti Sesvete u 2023.
2. Prijedlog zaključka o izmjeni Plana komunalnih aktivnosti Gradske četvrti Sesvete u 2024.
3. Prijedlog zaključka o izmjeni Financijskog plana Gradske četvrti Sesvete za 2024.
4. Prijedlog zaključka o mogućnosti raspolaganja dijelovima zemljišta na k.č.br. 2177, 2181/1 sve k.o. Sesvete Novo i s predmetnim dijelom k.č.br. 2155/5 k.o. Sesvete Novo – davanje mišljenja
5. Razno

Predsjednica daje na glasanje dnevni red.
Članovi Vijeća su glasovali te je Vijeće Gradske četvrti Sesvete jednoglasno s 18 glasova „za“ prihvatilo dnevni red. 
Izvješće o glasanju za dnevni red priloženo je uz ovaj Zapisnik i njegov je sastavni dio.

/ Željko Blažinović dolazi na sjednicu u 18,26/

	/ Prelazi se na rad po dnevnom redu /
	
Ad 1) Prijedlog Izvješća o izvršenju Plana komunalnih aktivnosti Gradske četvrti Sesvete u 2023.
	
	Predsjednica navodi kako se svake godine donosi izvješće o realizaciji Plana komunalnih aktivnosti za prethodnu godinu, realizacija za 2023. je ispod 50%, a dio toga realizirat će se u 2024. godini sredstvima Gradskog ureda za mjesnu samoupravu. Nadalje konstatira kako je realizacije stvarno jako loša. Potom otvora raspravu.
	U raspravi sudjeluju Magdalena Kozarić Špoljarić, Matija Kralj, Željko Grbavac, Stjepan Kezerić, Marko Brkić, Iva Dokša, Vedran Ledinščić, Ivana Vladimira Petric, Damir Grgić i Ines Sosa Meštrović. Većina vijećnika izrazilo je nezadovoljstvo niskom realizacijom Plana komunalnih aktivnosti Gradske četvrti Sesvete u 2023. te je zatraženo da se pošalje upit kako bi se dobilo obrazloženje o preniskoj realizaciji. Matija Kralj zatražio je postotak izvršenja u protekle dvije godine. 
	Nakon rasprave, članovi Vijeća su glasovali te s 11 glasa „za“, 4 glasa protiv i 4 suzdržana glasa donesen:  

Zaključak
Izvješće o izvršenju Plana komunalnih aktivnosti
Gradske četvrti Sesvete u 2023.

/ Zaključak se prilaže zapisniku sjednice/

Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.
	 
Ad 2) Prijedlog zaključka o izmjeni Plana komunalnih aktivnosti Gradske četvrti Sesvete u 2024.

	Predsjednica navodi kako su iznosi usklađeni s pristiglim troškovnicima i narudžbenicama, te su izbačene akcije projektiranja vodoopskrbnih cjevovoda i plinovoda za koje su nam odbijeni projektni zadatci od strane Vodoopskrbe i odvodnje d.o.o. i Gradske plinare Zagreb. Potom otvora raspravu.
	U raspravi sudjeluju Nives Curić, Stjepan Kezerić, Željko Grbavac, Marko Brkić, Ivan Dokša, Vedran Ledinščić, Ivana Vladimira Petric, Vinko Batinić i Ines Sosa Meštrović.
	Nakon rasprave zaključeno je da se podnese reklamacija prema Podružnici Zrinjevac na radove hortikulture kod Gimnazije Sesvete. 
	Daljnje rasprave nije bilo, članovi Vijeća su glasovali te s 14 glasa „za“ i 5 glasa protiv donesen:  

Zaključak
 o izmjeni Plana komunalnih aktivnosti Gradske četvrti Sesvete u 2024.

/Zaključak se prilaže zapisniku sjednice/

Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

Ad 3) Prijedlog zaključka o izmjeni Financijskog plana Gradske četvrti Sesvete za 2024.

	Predsjednica obrazlaže kako se zaključak  donosi sukladno traženju Gradskog ureda za upravljanje imovinom i stanovanje, a kako bi se mogao provesti otkup zemljišta za izgradnju dječjeg i sportskog igrališta u Glavnici Donjoj za što je već izrađen idejni projekt te procjembeni elaborat. Potom otvora raspravu.
	Daljnje rasprave nije bilo, članovi Vijeća su glasovali te je jednoglasno s 19 glasa donesen:

Zaključak
o izmjeni Financijskog plana Gradske četvrti Sesvete za 2024.

/ Zaključak se prilaže zapisniku sjednice/

Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Ad 4) Prijedlog zaključka o mogućnosti raspolaganja dijelovima zemljišta na k.č.br. 2177, 2181/1 sve k.o. Sesvete Novo i s predmetnim dijelom k.č.br. 2155/5 k.o. Sesvete Novo – davanje mišljenja

	Predsjednica navodi da je Vijeće Gradske četvrti Sesvete zaprimilo molbu za očitovanje o  mogućnosti raspolaganja dijelovima zemljišta na k.č.br. 2177, 2181/1 sve k.o. Sesvete Novo i s predmetnim dijelom k.č.br. 2155/5 k.o. Sesvete Novo. Nadalje navodi kako je nadležno Vijeće Mjesnog odbora Novo Brestje  dva puta donijelo negativni zaključak (drugi nakon ponovljenog obrazloženja zainteresirane stranke). Zatim predlaže da se donese negativno mišljenje. Potom je otvorila raspravu.
	Daljnje rasprave nije bilo, članovi Vijeća su glasovali te je jednoglasno s 19 glasa donijelo negativno mišljenje o mogućnosti raspolaganja dijelovima zemljišta na k.č.br. 2177, 2181/1 sve k.o. Sesvete Novo i s predmetnim dijelom k.č.br. 2155/5 k.o. Sesvete Novo.

Zaključak
o davanju mišljenja o mogućnosti raspolaganja dijelovima zemljišta na k.č.br. 2177, 2181/1 sve k.o. Sesvete Novo i s predmetnim dijelom k.č.br. 2155/5 k.o. Sesvete Novo

/ Zaključak se prilaže zapisniku sjednice/

Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Ad 5) Razno

	Predsjednica otvara raspravu. 
	Zorica Gregurić zatražila je da se pošalje dopis za zabranu prometovanja vozila iznad nosivosti 5 tona u Ulicu Ladislava Šabana, na području Novog Jelkovca zbog sigurnosnog razloga.
	Ines Sosa Meštrović odgovorila je da će se poslati dopis.
	Zorica Gregurić također moli da se pošalje dopis za postavu prometnih ogledala u Ulici Vladimira Strahuljaka i u Ulici Ladislava Šabana radi lođe preglednosti pri izlasku na raskrižjima.
	Ines Sosa Meštrović odgovorila je da će se poslati traženo.
	Vedran Ledinščić nadovezao se da je problem nepreglednog izlaska zbog betonskih boxova na svim prometnicama na području Mjesnog odbora Novog Jelkovca. 
	Vinko Batinić zatražio je da se pošalje požurnica za postavu uspornika prometa u Ulici Bartola Kašića. 
	Ines Sosa Meštrović navodi da Mjesni odbor Gajišće donese ponovno zaključak za postavu istog. 

/ Marko Brkić odlazi sa sjednice u 19,26/

	Vinko Batinić zatražio je da se pošalje upit koja je točna procedura za reprogramiranje semafora na području Gradske četvrti Sesvete.
	Zorica Gregurić nadovezala se na reprogramiranje semafora na Ulici Ljudevita Posavskog.
	Vedaran Ledinščić nadovezao se da je potrebo postaviti dopunsko lijevo skretanje iz smjera Kašine na križanju Trakošćanske ulice i Bistričke ceste.
	Ines Sosa Meštrovića navodi da će se poslati dopis.
	Matija Kralj zatražio je da se pošalje požurnica za rješavanje prometne problematike na  raskrižju Šašinovečke ulice i Soblinečke ulice kod Osnovne Škole Ivana Granđe u Soblincu. Također traži da se pošalje požurnica za rješavanje prometne problematike na raskrižju Ulice kneza Adama i Ulice Dragutina M. Domjanića, u Adamovcu.
	Ines Sosa Meštrović navodi da će se poslati požurnice.

/ Petar Bajan odlazi sa sjednice u 19,35/

	Matija Kralj postavio je upit da li je bio održan sastanak s prometnim i komunalnim redarima. 
	Ines Sosa Meštrović navodi da je sastanak održan.
	Matija Kralj izražava nezadovoljstvo jer nije bio obavješten o istom.
	Ines Sosa Meštrović izvijestila je Vijećnike o temi sastanka s prometnim i komunalnim redarima te je predloženo s njihove strane da prisustvuju na narednoj sjednici Vijeća Gradske četvrti Sesvete. 

/ Stjepan Kezerić odlazi sa sjednice u 19,37/

	Ivan Dokša smatra da bi se ubuduće trebalo obavijestit član Vijeća koji je zatražio sastanak.
	Mihaela Husić navodi da je potrebno proširiti parkiralište kod bazena u Novom Jelkovcu zbog autobusa.
	Vinko Batinić predlaže postavu klamerica na predmetno parkirališe.
	
/ Ivan Dokša odlazi sa sjednice u 19,39/

	Željko Grbavac zatražio je da se pošalje požurnica za asfaltiranje Letničke ulice od kbr. 16 poslije radova Vodoopskrbe i odvodnje.
	Ines Sosa Meštrović navodi da je dopis poslan. 
	Željko Grbavac također traži da se pošalje požurnica za izgradnju stadiona u Sesvetama. Nadalje navodi da se pošalje požurnica kada će se raspisati natječaj za korištenje gradskog prostor na adresi Zagrebačka cesta kbr. 4, za koji je pokazala interes 144. brigada Hrvatske vojske te za dodjelu prostora za KUD Sesvete. 
	Ines Sosa Meštrović navodi da će se poslati dopisi.
	 Željko Grbavac moli požurnicu za imenovanje javne površine u Park sesvetskih branitelja te uvrštavanje u jedinstveni Fond imena Drinske mučenice, Antuna Sente i fra. Stipo Karajica. Nadalje moli da se pošalje ponovno upit kada je otvorenje I. etape Branimirove ulice i  kada počinje izgradnja II. etape Branimirove ulice.
	Magdalena Kozarić Špoljarić nadovezala se da je otvorenje I. faze Branimirove ulice 30. travnja 2024., a da se planira ići prvo u izgradnju III. faze Branimirove ulice zbog imovinsko pravnih odnosa te da bi se trebalo započeti s izgradnjom do kraja ove godine. 
	Ines Sosa Meštrović navodi da su prije tri tjedna poslani upiti vezano za Branimirovu ulicu, kao i za uvrštavanja u jedinstveni Fond imena predmetnih imena. 
	Željko Grbavac postavio je upit u kojoj fazi je provedba javnog natječaja za dom u Sesvetskim Selima koji se treba prenamijeniti u dječji vrtić. Nadalje moli da se pošalje upit u kojoj fazi je izrada projektne dokumentacije za glazbenu školu. Također moli informaciju u kojoj fazi je proširenje zapadnog dijela groblja Markovo polje te uređenje sanitarnog čvora na istom.
	Ines Sosa Meštrović navodi da će se poslati dopisi vezano za proširenje groblja Markovo polje i uređenje sanitarnog čvora na istom. 



 	Daljnje rasprave nije bilo, te je Vijeće završilo s radom u 19,55.


KLASA: 024-08/24-002/108
URBROJ: 251-13-11-12/004-24-2
Sesvete, 24. travnja 2024. 				                            Predsjednica Vijeća
Zapisnik sastavio:							Gradske četvrti Sesvete

Nives Polojac							      	     Ines Sosa Meštrović 



	Izvješće o glasanju s 35. sjednice Vijeća Gradske četvrti Sesvete 

	
	
	
	
	
	
	

	Članovi Vijeća
	Zapisnik s 34. sjednice
	Dnevni red 35. sjednice
	Točka 1.
	Točka 2.
	Točka 3.
	Točka 4.

	Damir Pigac
	+
	+
	+
	+
	+
	+

	Ivan Krivačić
	N.P.
	+
	+
	-
	+
	+

	Nives Curić
	+
	+
	+
	-
	+
	+

	Vedran Ledinščić
	+
	+
	+
	-
	+
	+

	Mihaela Husić
	+
	+
	+
	-
	+
	+

	Magdalena Kozarić Špoljarić
	+
	+
	+
	-
	+
	+

	Stjepan Kezerić
	+
	+
	-
	+
	+
	+

	Marko Brkić
	+
	+
	-
	+
	+
	+

	Željko Blažinović
	N.P.
	N.P.
	-
	+
	+
	+

	Petar Bajan
	+
	+
	0
	+
	+
	+

	Katarina Petrović
	+
	+
	+
	+
	+
	+

	Željko Grbavac
	+
	+
	-
	+
	+
	+

	Matija Kralj
	+
	+
	+
	+
	+
	+

	Ivana Vladimira Petric
	+
	+
	+
	+
	+
	+

	Vinko Batinić
	+
	+
	+
	+
	+
	+

	Ines Sosa Meštrović 
	+
	+
	+
	+
	+
	+

	Zorica Gregurić
	+
	+
	0
	+
	+
	+

	Damir Grgić
	+
	+
	0
	+
	+
	+

	Ivan Dokša
	+
	+
	0
	+
	+
	+

	 ZA = +
PROTIV = -
SUZDRŽAN = 0
NIJE PRISUTAN = N.P.

